इच्छाकामना गाउँपालिका

इच्छाकामना गाउँपालिका चितवन जिल्लामा अवस्थित छ।  विसं २०७३ सालमा सङ्घीय मामिला तथा स्थानीय विकास मन्त्रालयले ७५३ स्थानीय तह लागू गर्दा चितवन जिल्लामा साविकका दारेचोक, चण्डीभञ्ज्याङ, काउले र दाहाखानी गाउँ विकास समितिहरूलाई समेटेर इच्छाकामना गाउँपालिका घोषणा गरिएको थियो।

लामो झरना, सिराइचुली, हात्तीवाङ ऐतिहासिक क्षेत्र उपरदाङगढी, धार्मिक क्षेत्र इच्छाकामना माईको मन्दिर, जलबिरे मन्दिर, मनकामना केबलकार, त्रिशुली नदी, मुग्लिङ बजार रहेको यस क्षेत्र पर्यटन विकासका लागि प्रचुर सम्भावनायुक्त गाउँपालिका हो।

भौगोलिक अवस्थिति
इच्छाकामना गाउँपालिकाको क्षेत्रफल १६६.७३ वर्ग किलोमिटर रहेको छ। यो गाउँपालिका ७ वडाहरूमा विभाजन गरिएको छ। यस गाउँपालिकाको पूर्वमा धादिङ जिल्ला पश्चिममा तनहुँ जिल्ला तथा भरतपुर महानगरपालिका, उत्तरमा गोर्खा र दक्षिणमा कालिका नगरपालिका रहेका छन्। यो गाउँपालिका समुन्द्री सतह ५०० मिटर उचाइ देखि १५०० मिटर उचाइमा अवस्थित छ। यो गाउँपालिका २७०४८३५.३९ उत्तरी अक्षांश देखि ८३०३४९७.५ पूर्वी देशान्तर सम्म फैलिएको छ। 

 जनसाङ्ख्यिकी 

नेपालको बाह्रौँ राष्ट्रिय जनगणना, २०७८ अनुसार यस गाउँपालिकको कुल जनसङ्ख्या २७,६४३ रहेको छ  भने यहाँ ६,१८५ घरधुरी रहेका छन्। राष्ट्रिय जनगणना, २०७८ अनुसार, यहाँ ३७.४% सहित चेपाङ जातिको बाहुल्यता रहेको छ। यस्तै गुरुङ २३.१%, मगर ११.८%, तामाङ ४.८%, पहाडी ब्राह्मण ४.२%, क्षेत्री ४.१%, धर्ती/भुजेल ३.३%, नेवार ३.०%, विश्वकर्मा २.३% र परियार १.५% रहेका छन्।
हिन्दु धर्म मान्नेहरूको जनसङ्ख्या १८,३५९ अर्थात् ६६.४% रहेको छ भने बौद्ध धर्म मान्नेहरूको जनसङ्ख्या ४,६९५ अर्थात् १७.०% रहेको छ। यस्तै इसाई धर्म मान्नेहरूको सङ्ख्या ३,७४७ अर्थात् १३.६% रहेको छ।

 स्थानीय तह निर्वाचन, २०७९ बाट निर्वाचित वडा अध्यक्षहरू 
 क्र.सं. वडा नं. वडा अध्यक्षको नाम राजनीतिक दल १ १ सन्तबहादुर मगर नेकपा एमाले २ २ पञ्चबहादुर प्रजा नेकपा एमाले ३ ३ नरबहादुर नेपाल नेकपा एमाले ४ ४ रुद्रप्रसाद उप्रेती नेकपा एमाले ५ ५ तेजबहादुर शेरचन नेकपा एमाले ६ ६ लक्ष्मण प्रजा नेकपा एमाले ७ ७ बमबहादुर थापामगर नेपाली काङ्ग्रेस

 सन्दर्भ सामग्रीहरू 

 बाह्य कडीहरू 
जिल्ला समन्वय समितिको कार्यालय, चितवन

श्रेणी:चितवन जिल्लाका गाउँपालिकाहरू
श्रेणी:बागमती प्रदेशका गाउँपालिकाहरू